stanford-oval/wikipedia huggingface dataset:
Weimar
Kuuluisia weimarilaisia

Carl Philipp Emanuel Bach – säveltäjä
Johann Sebastian Bach – säveltäjä
Johann Wolfgang von Goethe – kirjailija
Johann Gottfried Herder – kirjailija
Johann Nepomuk Hummel – säveltäjä
Friedrich Nietzsche – filosofi
Friedrich Schiller – kirjailija
Baldur von Schirach – poliitikko
Christoph Martin Wieland – kirjailija
Ernst von Wildenbruch – kirjailija
Franz Liszt – säveltäjä, kapellimestari ja pianovirtuoosi
Aiheesta muualla

Wikimedia Commonsissa on kuvia tai muita tiedostoja aiheesta .
Weimarin viralliset kotisivut (saksaksi) (englanniksi)
Unescon maailmanperintökohteet Saksassa
Aachenin tuomiokirkko
Alppien paalutalot
Augustusburg ja Falkenlust
Bamberg
Bauhaus-kohteet Weimarissa ja Dessaussa
Bayreuthin oopperatalo
Bergpark Wilhelmshöhe
Berliinin modernistiset asuinalueet
Corveyn luostari
Darmstädter Künstlerkolonie Mathildenhöhe
Dessau-Wörlitzin puutarha
Fagus-Werk
Hedeby ja Danevirke
Hildesheimin tuomiokirkko ja Mikaelinkirkko
Karpaattien ja Saksan pyökkimetsät
Kaupungintalo ja Rolandin patsas Bremenin torilla
Keski-Reinin laakson yläosa
Kölnin tuomiokirkko
Le Corbusierin arkkitehtoniset työt
Lorschin luostari
Luther-muistomerkit Eislebenissä ja Wittenbergissä
Lyypekki
Maulbronnin luostari
Messelin kaivoksen fossiilialue
Museumsinsel Berliinissä
Muskaunpuisto (jaettu Puolan kanssa)
Naumburgin katedraali
Quedlinburg
Rammelsbergin kaivokset, Goslar ja Ylä-Harzin vesihuoltojärjestelmä
Regensburg
Reichenaun luostarisaari
Roomalaiset monumentit, tuomiokirkko ja Liebfrauen-kirkko Trierissä
Rooman rajalinjat (jaettu Yhdistyneen kuningaskunnan kanssa)
Sanssouci, Neues Palais, Charlottenburgin linna
Speicherstadt ja Kontorhausviertel Hampurissa
Speyerin tuomiokirkko
Stralsund ja Wismar
Vattimeri (jaettu Alankomaiden ja Tanskan kanssa)
Völklingenin rautaruukki
Wartburgin linna
Weimar
Wiesin pyhiinvaelluskirkko
Würzburgin linna
Zollvereinin hiilikaivokset Essenissä
Thüringenin piirikunnat ja kaupunkipiirit
Altenburger Land
Eichsfeld
Eisenach
Erfurt
Gera
Gotha
Greiz
Hildburghausen
Ilm-Kreis
Jena
Kyffhäuserkreis
Nordhausen
Saale-Holzland-Kreis
Saale-Orla-Kreis
Saalfeld-Rudolstadt
Schmalkalden-Meiningen
Sömmerda
Sonneberg
Suhl
Unstrut-Hainich-Kreis
Wartburgkreis
Weimar
Weimarer Land
Euroopan kulttuuripääkaupunki
| --- | --- |
1980-luku:   1985: Ateena  1986: Firenze  1987: Amsterdam  1988: Länsi-Berliini  1989: Pariisi 
1990-luku:   1990: Glasgow  1991: Dublin  1992: Madrid  1993: Antwerpen  1994: Lissabon  1995: Luxemburg  1996: Kööpenhamina  1997: Thessaloniki  1998: Tukholma  1999: Weimar 
2000-luku:   2000: Avignon · Bergen · Bologna · Bryssel · Helsinki · Krakova · Praha · Reykjavík · Santiago de Compostela  2001: Rotterdam · Porto  2002: Brugge · Salamanca  2003: Graz  2004: Genova · Lille  2005: Cork  2006: Patras  2007: Sibiu · Luxemburg  2008: Liverpool · Stavanger  2009: Vilna · Linz 
2010-luku:   2010: Essen · Istanbul · Pécs  2011: Turku · Tallinna  2012: Guimarães · Maribor  2013: Marseille · Košice  2014: Riika · Uumaja  2015: Mons · Plzeň  2016: San Sebastián · Wrocław  2017: Aarhus · Páfos  2018: Leeuwarden · Valletta  2019: Matera · Plovdiv 
2020-luku:   2020: Rijeka · Galway  2021: Timișoara · Elefsína  2022: Kaunas · Esch-sur-Alzette  2023: Veszprém  2026: Oulu
XC

XC (tyyliteltynä xC) on XMOS:n kehittämä ohjelmointikieli XCore XS1 -suorittimelle. XC tarjoaa laajennuksia C-kieleen muun muassa rinnakkaisuuden ja ajoituksen hallintaan.
Aiheesta muualla

Programming XC on XMOS Devices (PDF) (englanniksi)
Yann Danis

| Yann Danis |
| --- | --- |

Henkilötiedot
Koko nimi:  Yann Joseph Richard Danis
Syntynyt: 21. kesäkuuta 1981 (ikä 43) Saint-Jérôme, Quebec, Kanada
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  183 cm
Paino:  84 kg
Seura
Seura:  St. John’s IceCaps
Sarja:  AHL
Pelinumero:  40
Pelaajaura
Pääsarjaura:  2004–
Aik. seurat:  Montreal Canadiens (NHL) New York Islanders (NHL) New Jersey Devils (NHL) Amur Habarovsk (KHL) Edmonton Oilers (NHL)
Yann Joseph Richard Danis (s. 21. kesäkuuta 1981, Saint-Jérôme, Kanada) on kanadalainen jääkiekkomaalivahti, joka pelaa AHL-seura St. John’s IceCapsissa. Hänen aikaisemmat seurat NHL:ssä ovat Montreal Canadiens, New York Islanders, Edmonton Oilers ja New Jersey Devils. Danis torjuu ns. perhostyylillä.
Käännös suomeksi
WebAssembly

WebAssembly tai WASM on verkkoselainten tukema binäärinen käskykanta pinokone-tyyppiselle virtuaalikoneelle.
WebAssemblyn tavoitteena on mahdollistaa raskaiden ohjelmistojen käytön verkkosivuilla. Vaikka WebAssemblyn pääkäyttökohde onkin verkkosovellukset, niin sen käyttö ei ole pelkästään rajoitettu niihin. WebAssembly ei tee oletuksia alustansa suhteen eikä se tarjoa vain verkkokohtaisia ominaisuuksia. Useille eri ohjelmointikielillä kirjoitetut ohjelmat voidaan kääntää WebAssemblyksi, jolloin niitä voi liittää verkkosivuille..
WebAssembly pyrkii lähes natiivitason suorituskykyyn selaimessa käyttäen hyödyksi kaikkea saatavilla olevaa laitteistoa. WebAssemblyllä on binäärinen tiedostomuoto, joka on pieni ja johtuen siitä nopea siirtää verrattuna esimerkiksi JavaScriptin teksipohjaiseen esitysmuotoon.
Suorituskyvystä ja koosta huolimatta WebAssemblyn tarkoituksena ei ole kokonaan korvata JavaScriptiä vaan se toimii sen ohella mahdollistaen sovelluksia, jotka aikaisemmin eivät olisi olleet mahdollista suorituskyvyn puolesta .
WebAssemblyn käyttöä verkkosivuilla on hidastanut se, että se ei voi nykyisessä muodossaan muuttaa verkkosivun DOM-puuta, eikä siten voi muuttaa verkkosivua tai lisätä sille interaktiivisuutta. Se voi kuitenkin kutsua JavaScript-funktiota ja välittää sille parametreja. Toiminnallisuuden toteuttamiseksi on kehitetty JavaScript-kirjastoja. Esimerkiksi Emscripten mahdollistaa kirjastojen SDL, OpenGL, OpenAL ja osan POSIXista käytön, jossa tulostuksen kohteena on verkkosivu.
Mozillan kehittämä WASI (WebAssembly System Interface) on yksinkertainen rajapinta, joka sallii WebAssemblysta mm. tiedostojen käsittelyn. Tämän avulla WebAssemblya voi ajaa ilman selainta, eri käyttöjärjestelmille ja suorittimille siirrettävänä ohjelmana.
Historia

WebAssembly julkaistiin vuonna 2017, jonka jälkeen vuonna 2019 siitä tuli World Wide Web Consortiumin suositus. Se voitti palkinnon Programming Languages Software Award vuonna 2021. WebAssemblyn standardia ylläpitää World Wide Web Consortium yhdessä lukuisten yritysten kanssa. Näitä yrityksiä ovat muun muassa Mozilla, Microsoft, Google ja Apple.
Aiheesta muualla

webassembly.org
XCOR Lynx

Lynxin mockup-malli
XCOR Lynx on kehitteillä oleva alikiertoradan miehitetty avaruuslentokone. Sen on tarkoistus nousta ja laskeutua tavallisten lentokoneiden tapaan horisontaalisesti.
Lynxin on tarkoitus nousta lennon aikana noin 100 km:n korkeuteen mutta ei kiertoradalle. Aluksen rakettimoottorien ajoaineena on LOX-kerosiini. Sen kapasiteetiksi on suunniteltu 1 lentäjä ja 1 matkustaja tai/ja jonkin verran muuta hyötykuormaa kuten pieniä satelliitteja. Elokuussa 2012 matkustajan lipun hinnaksi arviointiin 95 000 USD.
Lynxiä kehittää kalifornialainen XCOR Aerospace. Kehitystyö alkoi vuonna 2003 nimellä Xerus. Lynx Mark I -aluksen valmistus on aloitettu mutta ensimmäisen lennon ei odoteta tapahtuvan ennen vuotta 2014.
Aiheesta muualla

(Arkistoitu – Internet Archive)
Ágios Thomás (saari)

Ágios Thomáksen saaren sijainti Diapória Nisiá -saarilla.
| --- | --- |
Sijainti:  37°48′37″N, 23°14′46″E, Aígina Saaret, Attika Kreikka
Saariryhmä:  Diapória Nisiá, Argo-Saroniset saaret
Merialue:  Egeanmeri, Välimeri
Pinta-ala:  0,9 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Ágios Thomás (kreik. Άγιος Θωμάς) on pieni Kreikan saari, joka kuuluu Argo-Saronisten saarten saariryhmään ja tarkemmin Diapória Nisiá -saariin. Se sijaitsee Saroninlahdessa Aíginan saaren luoteispuolella. Saaren pinta-ala on 0,9 neliökilometriä ja se on asumaton (vuonna 2011). Hallinnollisesti Ágios Thomás kuuluu Aíginan kuntaan, Saarten alueyksikköön ja Attikan alueeseen.
Saari on nimetty Pyhän Tuomaan mukaan. Warren Buffett osti saaren 15 miljoonalla eurolla vuonna 2015 Kreikan myytyä pieniä asumattomia saaria talouskriisin seurauksena.
Aivan saaren koillispuolella sijaitsee suurin piirtein samankokoinen Ágios Ioánniksen saari.
Käännös suomeksi
Wooden Box

| Wooden Box Tommi Salmela |
| --- | --- | --- |

Studioalbumin tiedot
 Julkaistu: 26. kesäkuuta 2020
 Kesto: 48.08
 Levy-yhtiö: AOR Heaven
Listasijoitukset
  8.
Tommi Salmelan muut julkaisut
|   | Wooden Box 2020 | Welcome to Hell 2021 |
Singlet albumilta Wooden Box
 ”Together” Julkaistu: 28. kesäkuuta 2019  ”Demon Alcohol” Julkaistu: 30. elokuuta 2019
Wooden Box on suomalainen laulaja Tommi Salmelan debyyttialbumi, joka julkaistiin 26. kesäkuuta 2020. Albumilta julkaistiin singlet ”Together”, ”Demon Alcohol” sekä ”Wooden Box”.
Kappaleet

Wooden Box – 5.16
Demon Alcohol – 3.30
Together – 3.50
F***ing Beautiful – 4.43
Kryptonite – 4.13
In These Attitudes – 3.49
Too Far Gone – 3.51
Miracle – 4.12
Get with the Program – 4.05
Rocking Chair – 3.38
Pretty Much Perfect – 6.53
Kokoonpano

Tommi ”Tuple” Salmela – laulu
Tom Rask – rummut
Riitis – kitara & koskettimet
Pate Kivinen – Hammond-urut
Jykä Sirainen – basso
Arvostelut

Inferno:
Kaaoszine: 8½/10
SF-Caravan

SF-Caravan ry on vuonna 1964 perustettu leirintämatkailun valtakunnallinen keskusliitto, joka toimii karavaanareiden, muiden leirintämatkailijoiden ja heidän muodostamiensa yhdistysten valtakunnallisena edunvalvojana. Liittoon kuuluvat karavaanareiden muodostamat yhdistykset sekä liiton tarkoitusta tukevat yritykset ja yhteisöt.
Leirintämatkailun kehittämiseksi liitto edistää matkailuajoneuvojen käyttömahdollisuuksia, kehittää leirintäalueita ja edistää liikenne- ja leirintäturvallisuutta sekä ympäristönsuojelua. Liitto työskentelee yhdessä viranomaisten, matkailuajoneuvojen valmistajien, maahantuojien, myyjien sekä matkailu- ja leirintäyrittäjien ja -yhteisöjen kanssa. Liiton toimisto sijaitsee Hämeenlinnassa.
Suomen Caravan Media Oy on liiton sataprosenttisesti omistama yhtiö, joka muun muassa julkaisee Caravan-lehteä ja myy SF-Caravan tuotteita (jäsentarrat, liput ja pidikkeet).
SF-Caravan ry on Vapaaehtoisen pelastuspalvelun valmiusjärjestö.
Historia > Järjestäytymisen alkuvaiheet

Suomalainen leirintämatkailu oli 1950- ja 1960-luvuilla pääasiassa telttamatkailua. Matkailuvaunu oli harvinainen näky liikenteessä. Vaunut alkoivat viehättää ja kiinnostaa monia matkailevia perheitä 1960-luvun alussa. Pian syntyi vaunujen käyttäjillä myös ajatus järjestäytymisestä.
Ensimmäisen kerran vaunumatkailijoiden yhdistyksen perustamisesta lienee keskusteltu Oulun Nallikarin leirintäalueella vuonna 1962. Asiaa valmisteltiin parin vuoden ajan, ja yhdistyksen perustavaan kokoukseen Jyväskylään 17.5.1964 kokoontuivat pietarsaarelainen Antero Rankala, rovaniemeläinen Heimo Ainali, seinäjokelainen Jaakko Talvitie, tamperelaiset Börje Tengström ja Erkki Lassila sekä pedersöreläinen Bror Eklund.
Historia > SF-Caravan nimeksi...

Yhdistyksen perustamisesta oli laaja yksimielisyys, mutta sopivan nimen keksiminen vei enemmän aikaa. Erkki Lassilan ehdotuksesta syntyi samana vuonna Asuntovaunuyhdistys SF-Caravan, jolla yhdistys myös rekisteröitiin. Nimen valinnassa oli tärkeää sekä kansallisuus että kansainvälisyys;  ”SF” oli Suomen virallinen kansallistunnus. Sana ”Caravan” kertoi järjestöstä kansainvälisesti.
Järjestö on muuttanut nimeään kahdesti. Vuonna 1976, yhdistyksen muututtua valtakunnalliseksi matkailuvaunuyhdistysten kattojärjestöksi, otettiin käyttöön nimi ”Matkailuvaunuliitto SF-Caravan”. Vuonna 1988 nimi muutettiin nykyiseen muotoonsa ”SF-Caravan”.
Historia > ...ja vankkuri tunnukseksi

SF-Caravanin alkuperäinen tunnusmerkki, joka kuvaa vanhan ajan lännenvankkureita, on edelleen käytössä liiton virallisena tunnuksena. Vankkuria käytetään muun muassa liiton lipussa, standaareissa, vuosikertomuksissa ja jäsennumerolaatoissa. Merkin on suunnitellut Margaretha Tengström.
Tunnetuin vankkuri-tunnuksen käyttötapa lienee monissa matkailuajoneuvoissa olevat jäsennumerotarrat. Tarroissa on sekä vankkuri että henkilökohtainen jäsennumero. Jäsennumero on SF-Caravanin jäsenyydestä kertova tunniste, jonka jokainen jäsen saa liittyessään yhdistyksen jäseneksi. Monet karavaanarit haluavat kiinnittää jäsennumerotarran näkyvästi matkailuajoneuvoonsa, ja siten kertoa olevansa järjestäytyneitä karavaanareita. Jäsennumerot kasvavat koko ajan ylöspäin, sillä jäsennumeroita ei kierrätetä eikä numeroa voi periä isältä pojalle.
Historia > Jäsenmäärä kasvanut

Ensimmäisen toimintavuoden jälkeen yhdistykseen kuului 23 jäsenperhettä. Sadan jäsenen raja ylitettiin vuonna 1967. Tuhannen jäsenen raja rikkoutui 1971.
1970-luvun alkupuolella karavaanimatkailun suosio kasvoi nopeasti. Vuonna 1974 huolestuneena karavaanareitten järjestäytymisprosentista SF-Caravan aloitti jäsenhankintakilpailun, jonka seurauksena jäsenmäärä kasvoi nopeasti. 10 000 jäsenen raja ylittyi 1979, 20 000:n vuonna 1984, 30 000:n vuonna 1987 ja 40 000:n vuonna 1990.
Järjestön jäsenmäärä on kasvanut tasaisesti. 50 000 jäsenen raja ylitettiin vuonna 2003 ja 60 000 jäsenen raja vuonna 2010. Vuoden 2022 lopussa SF-Caravanin 80 jäsenyhdistyksen yhteenlaskettu henkilöjäsenmäärä oli 65 817.
Historia > Yhdistyksestä liitoksi

SF-Caravan perustettiin valtakunnalliseksi järjestöksi, johon kuului henkilöjäseniä kaikkialta Suomesta. Jäsenmäärän kasvaessa oli luonnollista, että haluttiin järjestäytyä myös paikallisesti.
21.5.1976 Turussa pidettiin perustava kokous, jossa entisestä Asuntovaunuyhdistys SF-Caravan ry:stä tehtiin paikallisyhdistyksien keskusjärjestö Matkailuvaunuliitto SF-Caravan ry. Liittoon kuului tämän jälkeen vain rekisteröityjä yhdistyksiä, joilla oli jäseninään henkilöjäseniä. Liitosta tuli leirintämatkailun etu- ja kuluttajajärjestö, joka tuottaa palveluja sekä yhdistyksilleen että kaikille leirintämatkailun parissa toimiville.
Vuoden 2022 lopussa liitolla oli 80 jäsenyhdistystä. Liiton ylin päättävä elin on kerran vuodessa kokoontuva liittokokous.
Liittohallituksen muodostavat puheenjohtaja ja kahdeksan jäsentä. Liittohallitus valitaan kolmeksi vuodeksi kerrallaan.
Organisaatio > Jäsenyhdistykset

| 0 | 1 | 2 | 3 |
| --- | --- | --- | --- |
|  001 SF-Caravan Espoo ry  002 SF-Caravan Forssan Seutu ry  003 SF-Caravan Helsinki ry  004 SF-Caravan Hyvinkään seutu ry  005 SF-Caravan Saimaan Seutu ry  006 SF-Caravan Itä-Uusimaa ry  007 SF-Caravan Kaarina ry  008 SF-Caravan Kanta-Häme ry  009 SF-Caravan Keski-Suomi ry  010 SF-Caravan Kymenlaakso ry  011 SF-Caravan Lahden Seutu ry  013 SF-Caravan Väst-Nyland rf  014 SF-Caravan Napapiiri ry  015 SF-Caravan Peräpohjola ry  016 SF-Caravan Pirkanmaa ry  017 SF-Caravan Pohjanmaa ry  018 SF-Caravan Oulun Seutu ry  019 SF-Caravan Raahentienoo ry  020 SF-Caravan Satakunta ry  021 SF-Caravan Kuopion seutu ry |  022 SF-Caravan Turku ry  023 SF-Caravan Vantaa ry  024 SF-Caravan Suupohja ry  025 SF-Caravan Riihimäen seutu ry  026 SF-Caravan Jakobstadsnejden rf  027 SF-Caravan Pielisen-Karjala ry  028 SF-Caravan Paimion Seutu ry  029 SF-Caravan Salon seutu ry  030 SF-Caravan Paraisten Seutu ry  031 SF-Caravan Kainuu ry  032 SF-Caravan Seinäjoen seutu ry  033 SF-Caravan Keski-Uusimaa ry  034 SF-Caravan Keski-Pohjanmaa ry  035 SF-Caravan Piikkiö ry  036 SF-Caravan Karkkila ry  037 SF-Caravan Koillismaa ry  038 SF-Caravan Valkeakosken seutu ry  039 SF-Caravan Naantali ry  040 SF-Caravan Ylä-Savo ry  041 SF-Caravan Liedon Seutu ry |  042 SF-Caravan Loimaan Seutu ry  043 SF-Caravan Länsi-Pohja ry  044 SF-Caravan Rauman seutu ry  045 SF-Caravan Länsi-Päijänne ry  046 SF-Caravan Pohjois-Karjala ry  047 SF-Caravan Raision seutu ry  048 SF-Caravan Kouvolan seutu ry  049 SF-Caravan Nurmijärvi ry  050 SF-Caravan Ounas-Lappi ry  051 SF-Caravan TL Pyhäjärvi ry  052 SF-Caravan Järviseutu ry  053 SF-Caravan Sisä-Savo ry  054 SF-Caravan Vakka-Suomi ry  055 SF-Caravan Pohjoinen Keski-Suomi ry  056 SF-Caravan Kokemäen Seutu ry  057 SF-Caravan Hankoniemi ry  058 SF-Caravan Härmän seutu ry  059 SF-Caravan Kaakkois-Häme ry  060 SF-Caravan Masku ja ympäristökunnat ry  061 SF-Caravan Savonlinnan seutu ry |  062 SF-Caravan Porkkala ry  063 SF-Caravan Kerava ry  064 SF-Caravan Sauvon seutu ry  065 SF-Caravan International Club ry  067 Kristillinen Karavaanariyhdistys ry  068 SF-Caravan Matkailuautoilijat ry  069 SF-Caravan Lohenpyrstö ry  070 SF-Caravan Keski-Savo ry  071 Sautinkarin Matkailuvaunuyhdistys ry  072 Suomen Tiepalvelumiehet STM ry  073 SF-Caravan Ydin-Häme ry  074 SF-Caravan Kaakon Cawerit ry  075 SF-Caravan Oulujärven Seutu ry  076 SF-Caravan Etelälehti ry  077 SF-Caravan Rutusakki ry  078 SF-Caravan Ylä-Kainuu ry  080 SF-Caravan Lohja ry  081 SF-Caravan Kopparö ry  082 SF-Caravan Vieresniemi ry  083 SF-Caravan Reissuviihde ry |
Organisaatio > Liittokokous

Liiton korkein päätöksentekoelin on kerran vuodessa kokoontuva liittokokous. Liittokokous hyväksyy liiton tilinpäätöksen ja toimintakertomuksen sekä seuraavan vuoden talousarvion ja toimintasuunnitelman. Liittokokous nimeää liitolle hallituksen operatiivista toimintaa johtamaan.
Organisaatio > Puheenjohtajat ja hallitus

SF-Caravan ry:n hallitus vastaa liiton toiminnasta, valvoo liiton rahankäyttöä, työvaliokunnan ja toimikuntien työtä sekä valmistelee ja toteuttaa liittokokousten päätökset. Liittohallituksen kokoonpano on 8 jäsentä ja puheenjohtaja. Puheenjohtajan ja hallituksen jäsenten toimikausi on kolme (3) vuotta kerrallaan.
Organisaatio > Puheenjohtajat ja hallitus > Liiton puheenjohtajat

Antero Rankala 1964–1968
Börje Tengström 1968–1990
Seppo Pietiläinen 1991–1999
Eero Ollila 2000–2008
Juha Hämäläinen 2009–2017
Olli Rusi 2018–
Organisaatio > Asiantuntijat

Hallituksen apuna, asiantuntijaelimenä karavaanimatkailua koskevissa erityiskysymyksissä, toimii  liittohallituksen nimeämä asiantuntijaryhmä.
Organisaatio > Kerhot

Liiton alaisuudessa toimii harrasteiden ympärille muodostuneita kerhoja. Kerhoilla on oma jäsenmaksu ja talous. Kerhot tiedottavat toiminnastaan kerhokirjeillä, Caravan-lehdessä julkaistavilla tiedotteilla, ja osa kerhoista omalla tiedotuslehdellään ja internetsivuillaan.
Kansainvälinen yhteistyö

SF-Caravan ry on yksi kansainvälisen leirintämatkailujärjestö FICC:n ja kansainvälisen automatkailujärjestö FIA:n jäsenjärjestöistä. SF-Caravan ry kuuluu myös Pohjoismaiseen Matkailuvaununeuvosto NCR:ään. SF-Caravanin jäsenet ovat oikeutettuja järjestöjen tarjoamiin jäsenetuihin ulkomailla liikkuessaan.
SF-Caravan ry on solminut yhteistyösopimuksia ulkomaisten leirintäjärjestöjen kanssa. SF-Caravanin jäsenet saavat yöpyä yllä olevien sisarjärjestöjen leirintäalueilla jäsenhintaan.
Aiheesta muualla

SF-Caravan ry
Wolves of the Gods (albumi)

| Wolves of the Gods Bjørn Lynne |
| --- | --- | --- |

Studioalbumin tiedot
 Äänitetty : 1999
 Julkaistu: 1999
 Tuottaja(t): Bjørn Lynne
 Tyylilaji: Elektroninen musiikki, Proge, Fantasy rock
 Kesto: 71.55
 Levy-yhtiö: Cyclops Records
Bjørn Lynnen muut julkaisut
| Wizard of the Winds 1998 | Wolves of the Gods 1999 | Revive 2000 |
Wolves of the Gods on Bjørn Lynnen vuonna 1999 julkaistu albumi. Lynne sai motivaation levyyn luettuaan Allan Colen "Timura"-fantasiakirjatrilogiaa. Wolves of the Gods on Timura-trilogian toinen osa. Allan Cole on kirjoittanut levyä varten pienet johdannot, jotka löytyvät levyn mukana tulevasta vihkosesta.
Kappaleet

Prologue: To Dream of Wolves
Demon Moon
Shapechanger
Leiria - Lips or Sword
The Ghost Warriors of Caluz
The Spirit Rider
Palimak's Revenge
Kyrania
Queen Hantilia
The Beckoning Sea
Epilogue: Safar's Song
Saappaanheitto

Video saappaanheitosta.
Saappaanheitto on urheilulaji, jossa tavoitteena on heittää kumisaapasta mahdollisimman pitkälle. Jokainen kilpailija suorittaa ensin kolme heittoa. Tämän jälkeen 12 parhaan tuloksen saavuttanutta suorittaa vielä kolme lisäheittoa. Voittajaksi julistetaan se, joka on suorittanut pisimmän laillisen heiton. Miehet heittävät numeron 43 (paino 880—1 050 g) ja naiset numeron 38 (paino 630–800 g) saapasta, josta on varren suuremmi poistettu. Tyyli on vapaa, mutta saappaassa tulee ilmalennon aikana olla varsi suorassa.
Muista yleisimmistä heittolajeista poiketen saappaanheitossa on yksilökilpailun lisäksi myös joukkuekilpailu. Mies- ja naisjoukkuekilpailussa on kolme ennalta nimettyä heittäjää, joiden kolmen ensimmäisen kierroksen kilpailuheitoista lasketaan paras tulos mukaan joukkuekilpailuun. Sekajoukkuekilpailussa joukkueeseen saa kuulua kolmesta neljään heittäjää, joista korkeintaan kaksi saa olla miehiä. Kolmen parhaan tulos lasketaan yhteistulokseen. Kaikki heittäjät voivat olla naisia.
Saappaanheitossa vauhdinottorata on samankaltainen kuin keihäänheitossa. Saappaanheitossa heittosektori pyritään tekemään yleensä myötätuuleen, joten vauhdinottoradan alusta voi vaihdella paljonkin. Tartan, hiekka ja nurmi ovat yleisimpiä vauhdinottoradan heittoalustoja. Vauhdinottoradan tulee olla tasainen.
Maailmanmestaruuskisojen mitalitaulukot

Menestyneimmät urheilijat henkilökohtaisissa kisoissa:
Miehet
| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. | Jouni Viljanen 🇫🇮 | 4 | 1 | 2 | 7 |
| 2. | Ari Kantoniemi 🇫🇮 | 3 | 3 | 1 | 7 |
| 3. | Antti Ruusuvirta 🇫🇮 | 3 | 0 | 2 | 5 |
| 4. | Ville Huuskonen 🇫🇮 | 2 | 2 | 1 | 5 |
| 5. | Jari Nuutinen 🇫🇮 | 2 | 1 | 1 | 4 |
| 6. | Juha Turunen 🇫🇮 | 2 | 1 | 1 | 4 |
| 7. | Jyrki Moilanen 🇫🇮 | 2 | 1 | 0 | 3 |
| 8. | Saku Paavola 🇫🇮 | 2 | 1 | 0 | 3 |
| 9. | Tapio Hämäläinen 🇫🇮 | 1 | 1 | 2 | 4 |
| 10. | Janek Väli 🇪🇪 | 1 | 1 | 2 | 4 |
Naiset
| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. | Tiia Koskelo 🇫🇮 | 6 | 3 | 0 | 9 |
| 2. | Eeva Isokorpi 🇫🇮 | 6 | 2 | 3 | 11 |
| 3. | Sari Tirkkonen 🇫🇮 | 2 | 5 | 2 | 9 |
| 4. | Kirsi Koskelo 🇫🇮 | 2 | 1 | 1 | 4 |
| 5. | Helena Lappeteläinen 🇫🇮 | 2 | 1 | 1 | 4 |
| 6. | Sari Kieloaho 🇫🇮 | 2 | 0 | 2 | 4 |
| 7. | Mervi Korhonen 🇫🇮 | 2 | 0 | 0 | 2 |
| 8. | Tuija Salonen 🇫🇮 | 1 | 5 | 5 | 11 |
| 9. | Mervi Koskelo 🇫🇮 | 1 | 5 | 1 | 7 |
| 10. | Aurora Narcisi 🇮🇹 | 1 | 0 | 2 | 3 |
Levinneisyys

Saappaanheitto on erityisen suosittua Suomessa, missä kesäaikaan järjestetään useita kilpailuja Suomi Cupissa ja muissa aluecupeissa sekä yksittäisiä kilpailuja. Lajissa järjestetään myös maailmancup eli World Cup, jossa kilpailuja järjestetään Suomen lisäksi myös Ruotsissa, Saksassa, Virossa, Italiassa, Venäjällä, Uudessa-Seelannissa ja Ranskassa. Saappaanheitto on erittäin suosittu laji myös erilaisten kesäjuhlien ohjelmistossa.
Järjestötoiminta

Suomen Saappaanheittoliitto ry perustettiin helmikuussa 1992 Suomen ensimmäisten hallimestaruuskilpailujen yhteydessä Vantaalla. Lajin ensimmäiset MM-kilpailut käytiin samana vuonna Pielavedellä, minkä jälkeen maailmanmestaruuskilpailut on järjestetty joka vuosi. Kansainvälinen Saappaanheittoliitto IBTA ry on perustettu vuonna 1998 Virossa, Viljandissa. International Boot-Throwing Association IBTA ry:n jäsenmaita ovat Suomi, Viro, Ruotsi, Venäjä, Saksa, Belgia, Ranska, Italia, Uusi-Seelanti ja Australia. Suomen Saappaanheittoliitto ry on lopettanut toimintansa, mutta sen jälkeen Suomen saappaanheittäjät ovat järjestäneet kilpailuja Suomen sisällä, joissa noudatetaan International Boot-Throwing Association IBTA ry:n kilpailusääntöjä.
Maailmanennätykset > Ulkokenttä > Yleiset sarjat

| 0 | 1 | 2 | 3 | 4 |
| --- | --- | --- | --- | --- |
| Miehet | 🇫🇮 Antti Ruusuvirta | 68,03 m | 12.05.2012 | Kivijärvi |
| Naiset | 🇫🇮 Elina Uustalo | 49,35 m | 28.09.2008 | Leppävirta |
Maailmanennätykset > Ulkokenttä > Joukkuesarjat

| 0 | 1 | 2 | 3 | 4 |
| --- | --- | --- | --- | --- |
| Miehet | Leppävirran Urheilijat | 187,21 m | 08.06.2008 | Leppävirta |
| Naiset | Rautavaaran Isku | 135,73 m | 26.10.2008 | Rautavaara |
| Sekajoukkue | Leppävirran Urheilijat | 168,21 m | 25.10.2008 | Leppävirta |
| Maajoukkue | Suomi | 291,15 m | 12.07.2014 | Eskilstuna |
Maailmanennätykset > Halli > Yleiset sarjat

| 0 | 1 | 2 | 3 | 4 |
| --- | --- | --- | --- | --- |
| Miehet | 🇫🇮 Saku Paavola | 59,03 m | 02.03.2012 | Tampere |
| Naiset | 🇫🇮 Sari Kieloaho | 45,70 m | 09.11.2013 | Joensuu |